OzLabs/hebrew-wiki-articles huggingface dataset:
דניס אדניראן

דניס אדרניאן (באנגלית: Dennis Adernian; נולד ב-2 בינואר 1999) הוא כדורגלן אנגלי המשחק בעמדת הקשר בסנט מירן.

==קריירה==
אדרניאן התחיל את הקריירה שלו בקבוצת הנוער של פולהאם. ב-9 באוגוסט 2016 ערך את הופעת הבכורה שלו בקבוצה הבוגרת במסגרת גביע הליגה האנגלי בניצחון 2-3 נגד לייטון אוריינט בו גם הבקיע את שער הבכורה שלו בקריירה. ב-27 בספטמבר ערך את הופעת הבכורה שלו בליגה בתיקו 1-1 נגד נוטינגהאם פורסט.

ב-31 באוגוסט 2017 חתם באברטון, אך לא רשם במדיה דקות משחק. ב-20 בספטמבר 2020 הושאל לוויקומב וונדררס. עונה לאחר מכן חתם בשפילד ונסדיי מהפוטבול ליג הראשונה. ב-1 באוגוסט ערך את הופעת הבכורה שלו בקבוצה נגד האדרספילד טאון בו הפסידה 4-2 בדו-קרב בעיטות הכרעה. ב-14 בספטמבר הבקיע את שער הבוכרה לשו במועדון במשחק הליגה נגד דונקסטר רוברס. באותו החודש זכה בתואר כדורגלן החודש של האוהדים. ב-29 בינואר 2022 עבר ניתוח למעשה סיים את העונה.

באוגוסט אדניראן חתם לשלוש שנים בפורטימוננסה מליגת העל הפורטוגלית.

ב-31 בינואר 2024 חתם בהפועל פתח תקווה מליגת העל עד לסיום העונה.

ב-12 ביולי 2024 חתם בסנט מירן מליגת העל הסקוטית.

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:לונדון: כדורגלנים
קטגוריה:כדורגלני פולהאם
קטגוריה:כדורגלני אברטון
קטגוריה:כדורגלני פורטימוננסה
קטגוריה:כדורגלני הפועל פתח תקווה
קטגוריה:כדורגלני סנט מירן
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים אנגלים בישראל
קטגוריה:אנגלים ממוצא ניגרי
קטגוריה:אנגלים שנולדו ב-1999
כביש 4775

שמאל
כביש 4775 הוא כביש רוחב מקומי שמקשר בין כביש 5 לבין כביש 60 דרך העיר אריאל. החלק בכביש שעובר בעיר אריאל נקרא דרך רון נחמן.

== צמתים ומחלפים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 5050 ממערב למזרח
|-
| align="center" | 0
| align="center" |צומת אריאל
| align="center" align="center" | השומרון
| align="center" | , 
|-
| align="center" | 0.6
| align="center" | כניסה לעיר אריאל
| align="center" align="center" | אריאל
| align="center" | כביש לכיוון סלפית
|-
| align="center" | 1.8
| align="center" | כיכר ללא שם
| align="center" align="center" | אריאל
| align="center" | כניסה לקניון מגה אור
|-
| align="center" | 2.3
| align="center" | כיכר ללא שם
| align="center" align="center" | אריאל
| align="center" | רחוב העצמאות
|-
| align="center" | 3.1
| align="center" | כיכר מיכאל
| align="center" align="center" | אריאל
| align="center" | רחוב ששת הימים
|-
| align="center" | 4
| align="center" | כיכר ללא שם
| align="center" align="center" | אריאל
| align="center" | רחוב שער הגיא, הכניסה לבית העלמין אריאל
|-
| align="center" | 4.7
| align="center" | כיכר השוטר
| align="center" align="center" | אריאל
| align="center" | רחוב המציל היהודי
|-
| align="center" | 5.1
| align="center" | כיכר ללא שם
| align="center" align="center" | אריאל
| align="center" | רחוב מוריה והכניסה לאוניברסיטת אריאל
|-
| align="center" | 8
| align="center" | צומת נופי נחמיה
| align="center" align="center" | נופי נחמיה
| align="center" | כניסה ליישוב
|-
| align="center" | 9.1
| align="center" | כיכר ללא שם
| align="center" align="center" | מסוף רחלים
| align="center" | כניסה למסוף
|-
| align="center" | 9.6
| align="center" | צומת רחלים
| align="center" align="center" | רחלים
| align="center" | 
|}

== ראו גם ==
* כבישי ישראל

קטגוריה:ישראל: כבישים
קטגוריה:השומרון: תחבורה
קטגוריה:אריאל: תחבורה
Lasso

Lasso (בעברית: לאסו) הוא אלבום האולפן העשירי של הזמרת-יוצרת האמריקאית לנה דל ריי. האלבום צפוי לצאת לאור במהלך חודש ספטמבר 2024, על ידי חברות התקליטים פולידור ואינטרסקופ רקורדס. האלבום אמור לסמן את ההוצאה הראשונה הרשמית של דל ריי בסוגת מוזיקת קאנטרי.<ref></ref><ref></ref>

==רקע והכרזה==
ב-20 בספטמבר 2023, חצי שנה בלבד לאחר יציאתו של האלבום התשיעי Did You Know That There's a Tunnel Under Ocean Blvd, חשפה דל ריי שהיא עבדה על קונספט אלבום שהוא יותר "ברוח אמריקנה" בהשוואה לקודם שלה. עובד. אחרי האלבום השמיני שלה (2019), הדברים קיבלו "תפנית ענקית" והם "הלכו בדרך זו באגרסיביות יותר". מבחינה מוזיקלית ופרטית, התברר שהפחד שלה הוא הנסיבות של להיות "מבוהלת לעשות בחירות בטוחות", אך במקום זאת לקחת "להתקרר" לאחר מספר הוצאות כדי "להעריך מחדש את הדברים".<ref></ref> עם זאת, בשארית שנת 2023, דל ריי בחנה את סגנון "מוזיקת קאנטרי בפעם הראשונה" על ידי ביצוע קאבר לשיר "Stand By Your Man" בספטמבר, וביצוע של השיר "Unchained Melody", בנובמבר והוצאה של גרסת כיסוי לשיר "Take Me Home, Country Roads" בחודש בדצמבר.<ref></ref>

במהלך נאום בטקס "פרסי כותבי השירים של NMPA" ב-31 בינואר 2024, דל ריי ספדה כי שיתפה פעולה יחד עם הכותב שירים ומפיק אמריקאי ג'ק אנטונוף והכריזה שהם "הולכים להתנסות בסוגת מוזיקת הקאנטרי" לקראת העשייה המוזיקלית הבאה שלה, בהדרבן של פרסומי מיינסטרים מצליחים מסחריים רבים ב-2023.<ref></ref> שינוי הז'אנרים יסמן יציאה משמעותית מהפלט המוזיקלי פופ-רוק אלטרנטיבי בעיקרו.<ref></ref> דל ריי הכריזה בנוסף ששמו של האלבום יהיה Lasso ושהוא מתוכנן לצאת בספטמבר 2024.<ref></ref>

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Lasso
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|ספטמבר 2024
|הורדה דיגיטלית • הזרמת מוזיקה • תקליטור • תקליט
|פולידור רקורדס • אינטרסקופ רקורדס
|
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת פולידור רקורדס
חושור

חושור (במונגולית: хуушууp; ברוסית: чебуре́к) הוא מאפה בשר פופולרי במונגוליה, הדומה למתכונים במטבח הרוסי ולמטבחים אחרים כמו המאכל צ'יבורקי.

== מאפיינים ==

זהו עיגול בצק מקמח חיטה מקופל לשניים סביב מילוי של בשר בקר, כבש או גמל טחון או קצוץ, ומטוגן בשמן עמוק.<ref name=":0"></ref> התיבול של הבשר הוא בבצל ומלח (ולפעמים גם שום) ולאחר ההגשה, ניתן לאכול את חושור כמו שהוא או בליווי קטשופ או רוטב. מלבד הגרסה המסורתית במילוי הבשר, ישנן הכנות אלטרנטיביות של חושור. כמה וריאציות מחליפות את מילוי הבשר בגזר, כרוב (אם כי פחות פופולרי) או מחית תפוחי אדמה. גרסאות ירקות אלו יכולות לשמור על טעם ייחודי של בשר כבש עקב השימוש בו כשמן בישול. במסעדה המאכל מגיע לארבעה בהזמנה עם עלה חסה ומלפפונים חמוצים בצד, כמו כן גם סלט גזר אם המקום קצת יותר יוקרתי.

== לקריאה נוספת ==
* Buuz (כיסון מאודה מונגולי במילוי בשר)

== קישורים חיצוניים ==

* [http://www.mongolfood.info/en/recipes/khuushuur.html מתכון] 1
* [https://web.archive.org/web/20181022073618/http://www.mongolia-web.com/291-khuushuur-recipes-how-cook-mongolian-national-food/ מתכון] 2
* [http://www.chicago.us.mensa.org/features/cheapeats/200209.php מתכון] 3
== הערות שוליים ==

קטגוריה:טיגון עמוק
קטגוריה:כופתאות
קטגוריה:מונגוליה
קוטאב (מאפה)

קוּטַאבּ (באזרית: Qutab גם Gutap; בשפת הטאטים: Gitob) הוא מאכל אזרביג'ני וטאטי<ref></ref> העשוי מבצק מגולגל דק שמתבשל לזמן קצר על מחבת פסים קמורה המכונה סאג'.

== הרכב ==
כשמזג האוויר מתחמם, גדל מספר המנות העשויות מצמחי בר.<ref></ref> קוטאב שייך למטבח הטאטי והאזרבייג'ני ולעוד מטבחים. הוא היה פופולרי כאמור גם במטבחים אחרים של דרום קווקז. קוטאב נוצר על ידי יצירת בצק נוקשה מקמח, מים, ביצים ומלח. את הבצק מרדדים לשכבה דקה בצורה עגולה ואת האמצע של כל עיגול ממלאים במלית לפני שמקפלים לבסוף לצורת חצי סהר. את הקציצות המתקבלות קולים משני הצדדים ומגישים בליווי יציקת חמאה מעל. קוטאב מוגש בדרך כלל גם עם יוגורט, כוסברה ירוקה, שומר ואוג.

== וריאציות ==
ישנן וריאציות רבות של קוטאב: בדרך כלל, דלעת וירקות משמשים כמילויים.<ref>[http://www.advantour.com/azerbaijan/cuisine/baked.htm Azerbaijani Cuisine - Flour-based Dishes ]</ref> יש גם:
* Shamakhy qutab
* Yashyl qutab
* Qarın qutabi
* Quzu qutabi (כבש),
* Deve qutabi ספציפיים לעיר דז'וראט.

הם וריאציות אזוריות של קוטאב באזרבייג'ן .

== לקריאה נוספת ==
* צ'יבורקי
* גזלמה
* חלוז'
* כוטאב

==קישורים חיצוניים==

== הערות שוליים ==

קטגוריה:מאכלים לאומיים
קטגוריה:המטבח האזרי
עובדיה דרוויש

עובדיה דרוויש (נולד ב-24 בספטמבר 1998) הוא כדורגלן ישראלי המשחק בעמדת המגן הימני בבני סכנין.

==קריירה==
דרוויש התחיל את הקריירה שלו בקבוצות הילדים של מכבי תל אביב, מכבי הרצליה ומכבי פתח תקווה. בגיל 17 הצטרף למחלקת הנוער של הפועל רמת גן. ב-8 במרץ 2017 ערך את הופעת הבכורה שלו בקבוצה הבוגרת בניצחון 1-3 נגד הפועל נצרת עילית. עד לסיום העונה רשם 6 הופעות בליגה ועונה לאחר מכן רשם 5.

בקיץ הושאל להכח עמידר רמת גן מליגה א' דרום. ב-14 בספטמבר ערך את הופעת הבכורה שלו בקבוצה בניצחון 0-1 נגד מכבי יפו. בסיום העונה חזר להפועל רמת גן. ב-1 בספטמבר 2019 הבקיע את שער הבכורה שלו בהפועל בניצחון 2-3 נגד הפועל אום אל-פחם.

עונה לאחר מכן הושאל להפועל ראשון לציון ובעונה שאחריה הושאל להפועל רמת השרון.

ב-30 ביוני 2022 חתם בבני סכנין.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:רמת גן: כדורגלנים
קטגוריה:כדורגלני הפועל רמת גן
קטגוריה:כדורגלני הכח עמידר רמת גן
קטגוריה:כדורגלני הפועל ראשון לציון
קטגוריה:כדורגלני הפועל רמת השרון
קטגוריה:כדורגלני בני סכנין
קטגוריה:ישראלים שנולדו ב-1998
נחל עדרים

נחל עדרים הוא נחל אכזב בנגב הצפוני. אורכו כ־18.5 קילומטרים.

== תוואי הנחל ==
מוצא הנחל ממוקם בגובה של כ־590 מטרים מעל פני הים בהרי דימונה, כ־3.8 קילומטרים מדרום־מזרח לערערה בנגב וכ־5.5 קילומטרים מצפון־מזרח לשכונות הצפוניות בדימונה. בתחילה זורם הנחל צפונה וחולף ממזרח למועצה המקומית ערערה בנגב ומתחת לכביש 80. לאחר מכן הנחל פונה לצפון־מזרח ונכנס לתחומי בסיס נבטים. בגובה של כ־340 מטרים מעל פני הים, צפונית לכפר הבלתי מוכר אלזרנוג–אבו קוידר בפזורה הבדואית וכ־1.35 קילומטר מתל משוש, נשפך נחל עדרים לנחל באר שבע.

עדרים
קטגוריה:ערערה בנגב
כביש 585

כביש 585 הוא כביש רוחב אזורי המתחיל ביציאה מהכפר באקה א-שרקייה ומגיע עד לכביש 60 ליד הכפר מרכה. 

== מסלול הכביש ==
אורכו של הכביש הוא 15.4 ק"מ, והוא חד מסלולי לכל אורכו.

{| class="wikitable" border="1" cellpadding="1"
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 557 ממערב למזרח
|-
| align="center" |0
| align="center" | כניסה לבאקה א-שרקייה
| align="center" align="center" | באקה א-שרקייה
| align="center" | כניסה לכפר
|-
| align="center" |3.9
| align="center" | צומת חרמש
| align="center" align="center" | חרמש
| align="center" | כניסה ליישוב
|-
| align="center" |6.2
| align="center" | צומת מרייכה
| align="center" align="center" | 
| align="center" |
|-
| align="center" |9.7
| align="center" | צומת דותן
| align="center" align="center" | מבוא דותן
| align="center" | כניסה ליישוב
|-
| align="center" |15.4
| align="center" | צומת ללא שם
| align="center" align="center" | עראבה
| align="center" | 
|}

קטגוריה:השומרון: תחבורה
קטגוריה:ישראל: כבישים
גוש-י פיל

גוש-אה פיל - Gosh-e fil (בפרסית : گُوش فيل, שפירושו: "אוזן פיל")<ref>[https://web.archive.org/web/20161007031311/https://shahghanad.com/طرز-تهیه-شیرینی-گوشفیل-ترد-و-خوشمزه-تصویر طرز تهیه شیرینی گوشفیل ترد و خوشمزه + تصویر]
</ref> הוא מאפה מטוגן מהמטבח האפגני והאיראני.

== מאפיינים ==
מעצבים את הבצק בצורת אוזן פיל (גוש), ומטגנים בשמן עמוק. לאחר מכן, מכסים כל חתיכה בפיסטוקים קצוצים ובאבקת סוכר. המאכל המתוק הזה מוגש בעיקר עם תה, במיוחד במהלך הרמדאן והנורוז.

הבצק נעשה על ידי הקצפת ביצים, חלב וחמאה, ולאחר מכן הוספת התערובת לחומרים היבשים.<ref></ref>

== גוש-י פיל ואיירן ==
העיר איספהאן היא אחת הערים הבולטות של איראן הידועה כעיר המתוקים הטעימים, שם אוכלים גוש-י פיל בשילוב איירן מקומי (שילוב של מים ויוגורט חמוץ). השילוב הזה נטוע זה מכבר בתרבות האוכל של האנשים המקומיים ונמשך עד היום.<ref>[https://www.visitouriran.com/blog/irans-delicious-food-destinations/ Irans delicious food destinations]</ref> <ref>[https://www.tappersia.com/gosh-e-fil/ TAP Persia - Travel around Persia]</ref>

== לקריאה נוספת ==
* רשימת סוגי סופגניות
* רשימת סוגי בצק מטוגן
* רשימת קינוחים

== הערות שוליים ==

קטגוריה:המטבח הפרסי
קטגוריה:קינוחים
מחמוד אבו אל-ופא

מַחְמוּד מֻחַמַּד אַבּוּ אלְ-וַפַא (בערבית: محمود محمد أبو الوفا; 1900–26 בינואר 1979) היה משורר מצרי.

== ביוגרפיה ==
אבו אל-ופא נולד בכפר א-דירס שבנפת אג'א במחוז א-דקהלייה. אביו נפטר בילדותו המוקדמת. בגיל 10 שבר את רגלו במשחק כדור, אולם נוכח הבערות והיעדר יכולתה של אמו לממן ביקור אצל רופא או בבית חולים, התפתח ברגלו נמק, אשר הצריך את קטיעתה.

בשנת 1927 השתתף בתחרות שנערכה לכבוד המשורר אחמד שאוקי. ועדת השיפוט, שבה היו חברים חאפז אבראהים וח'ליל מוטראן, בחרה בשיר שכתב אבו אל-ופא שיוקרא בטקס הרשמי לכבודו של שאוקי, אלא שהאחרון סירב להקראת השיר בשל לבושו הכפרי של אבו אל-ופא והקביים שלו.

אבו אל-ופא קיבל את השכלתו היסודית בכותאב שבכפרו. הוא שינן את הקוראן, ובגיל 12 עזב את כפרו לדמיאט, לאזור ראס אל-בר, שם עבד בבתי קפה. בדמיאט נרשם למכון הדתי, אולם סולק ממנו לאחר שלוש שנים בשל תוכן השירה שחיבר.

אבו אל-ופא עזב את דמיאט ופנה לקהיר כשהיה בן פחות מ-20, בכוונה להשלים את לימודיו באל-אזהר. הוא עסק בהגשת קפה בבית קפה ברחוב עבד אל-ח'אלק ת'רוות, שהיה חלקית בבעלותו, והפך אותו לסלון ספרותי ולפורום תרבות. את לימודיו באל-אזהר לבסוף לא השלים. הוא התפרנס מעבודות מזדמנות, בהן: מוכר פול מדמס, עובד בית קפה, מוכר סיגריות ומתווך קרקעות חקלאיות. כמו כן, עבד כמפיק אירועים במשך תקופה בחייו.

בשנת 1930 פרסם בכתב העת "אל-מוקתטף" את שירו "האמונה" (الإيمان). עד מהרה הפיצו חמישה כתבי עת גדולים את השיר, דבר שנחשב להישג עיתונאי של כתב העת. פואד סרוף, העורך הראשי דאז, הזמין בעקבות זאת את אבו אל-ופא להצטרף לצוות המערכת של המגזין, שם הופקד על עריכת מדור "ספריית אל-מוקתטף".

לימים ערכה האגודה לספרות חדשה טקס לכבוד אבו אל-ופא, שם ניצל אחמד שאוקי את ההזדמנות לכפר על גירושו של אבו אל-ופא מהטקס שנערך לכבודו. שאוקי שלח לעיתון אל-אהראם ב-1932 שיר לכבודו של אבו אל-ופא המשבח את כושרו הפואטי, ושבו כתב שעל אף שהליכתו על קביים מגבילה את צעדיו, הרי שהוא בעל דמיון משוחרר ונרחב.

ביוני 1932 נסע לפריז להשתלמות, שם החליף את הגלימה והקביים בחליפה ובתותב. שנה לאחר מכן יצא לאור קובץ שיריו הראשון, "נשימות לוהטות" (أنفاس محترقة). לבקשת משרד החינוך המצרי, השלים את שירתו לילדים של אחמד שאוקי (לאחר שזה כבר נפטר), וחיבר קובץ שירים שנלמד בבתי הספר במצרים במשך קרוב ל-25 שנה. בהמשך עבד כשדר ברדיו המצרי.

אבו אל-ופא מת ב־26 בינואר 1979 ונקבר בכפר הולדתו, סמוך לקבר סבו.

אבו אל-ופא היה חבר במספר מפלגות, וכן במספר אגודות ספרותיות, בהן האגודה לספרות חדשה ואגודת אפולו לשירה. הוא תמך במהומות 1919 במצרים כסופר וכאינטלקטואל.

== ספריו ==
אבו אל-ופא חיבר מספר קובצי שירה ודיוואנים, בהם:
* "נשימות לוהטות" (1933, أنفاس محترقة) בהוצאת דאר אל-הילאל, קהיר
* "דשאים" (1938, أعشاب) בהוצאת אל-איח'אא', קהיר
* "תשוקות" (1941, أشواق)
* "כותרת ההמנון" (1952, عنوان النشيد) – יצא לאור בקהיר, מכיל שיר ארוך בעל 351 בתים
* "שירתי" (1962, شعري) בהוצאת דאר אל-מעארף, קהיר
* "שיריי בנושא אהבה" (1981, أشعاري في الحب) – יצא לאור לאחר מותו

== פרסים והוקרה ==
בשנת 1967 העניק לו נשיא מצרים גמאל עבד אל נאצר את עיטור המדעים והאמנויות מדרגה ראשונה. ב-1977 העניק לו הנשיא אנואר סאדאת את פרס ההצטיינות באמנויות. בנוסף, קיבל את פרס האקדמיה לאמנויות בשווי 1,000 לירות מצריות.

== הערות שוליים ==

קטגוריה:משוררים מצרים
קטגוריה:ילידי 1900
קטגוריה:נפטרים ב-1979
נחל צפחות

נחל צפחות הוא נחל אכזב קצר בשמורת מסיב אילת שבהרי אילת, בקצה הדרומי של מדינת ישראל. אורכו כ־2.6 קילומטרים.

== תוואי הנחל ==
מוצא הנחל ממוקם בגובה של כ־300 מטרים מעל פני הים כ־1.3 קילומטרים מזרחית לגבול ישראל–מצרים, כקילומטר וחצי דרומית להר רחבעם וכשלושה קילומטרים מדרום־מערב לשכונת שחמון באילת.

בתחילה זורם הנחל לכיוון דרום־מזרח אך לאחר מכן, כ־900 מטרים מצפון־מערב להר צפחות, משנה את כיוונו לצפון־מזרח. כ־200 מטרים מערבית לחוות הגמלים אילת, נשפך נחל צפחות לנחל שלמה.

צפחות
צ'ופ סואי אמריקאי

אמריקן צ'ופ סואי (באנגלית: American Chop Suey) היא קדרת פסטה של המטבח האמריקאי העשויה מבשר בקר טחון, מקרוני ורוטב עגבניות מתובל.<ref></ref>

== מאפיינים ==
המנה נמצאת במטבח של ניו אינגלנד ובאזורים אחרים של ארצות הברית.<ref name="away"></ref><ref name="today"></ref><ref name="serious" /> מחוץ לניו אינגלנד המאכל נקרא לפעמים גולאש אמריקאי או ג'וני מרזטי, בין השאר.<ref></ref> על אף שמו, יש לו רק קשר רחוק מאוד לצ'ופ סואי של המטבח הסיני והמטבח הסיני אמריקאי.<ref name="serious"></ref>

== מקור השם ==
אף על פי שאוכל מנחם זה מושפע מהמטבח האיטלקי-אמריקאי וכן מהארוחות מהירות ומעשיות בניו אינגלנד הישנות יותר כמו "המציאה של תפוחי האדמה" ו"בלגן הכרח", הוא ידוע כ"אמריקן צ'ופ סואי" גם משום שהוא עשוי מסוג בשר אקראי, ירקות ותבלינים איטלקיים (אמריקאיים שאינם מוכרים כך באיטליה),<ref></ref> ומכיוון שפעם השתמשו במנה באורז, מרכיב בסיסי במטבח הסיני, במקום פסטה.

צ'ופ סואי אמריקאי סטנדרטי מורכב ממקרוני בצורת מרפק וחתיכות בשר בקר טחון מבושל עם בצל מוקפץ ברוטב סמיך על בסיס עגבניות.<ref></ref> ניתן להגיש את המנה בצלחת או בקערה, בדרך כלל בליווי לחם ולעיתים קרובות רוטב ווסטרשייר.

== לקריאה נוספת ==
* גולאש אמריקאי
* צ'ילי מק
* מקרוני פו-פלוטסקי
* רשימת מנות פסטה
* רשימת מנות אזוריות של ארצות הברית

==קישורים חיצוניים==

== הערות שוליים ==

קטגוריה:מטבח ניו אינגלנד
קטגוריה:פסטה
קטגוריה:מאכלי בשר
רבאליה

מִשְׁפַּחַת רַבַלְיָה הייתה משפחה של מלווים יהודים מז'ירונה מהמחצית השנייה של המאה ה-13. שם המשפחה מאוית לחלופין בשפות המקור כ-Ravaya, Ravalia, Ravaylla, Abravalia או Ravalla.

בני המשפחה הלוו כספים רבים לחיימה הראשון, מלך אראגון וליורש העצר והמלך לעתיד פדרו השלישי. יוסף רבאליה (Jucef Ravaya) היה איש הכספים והיועץ של פדרו, ואחיו משה (´Mosse) היה במעמד דומה כמפקח על החשבונות בקטלוניה. בסוף 1276 היה יוסף חלק מהמנהלת המרכזית של הממלכה ומשה עבד כנציב מחוז (baile). כשפדרו השלישי דיכא את מרד האצילים של קטלוניה ב-1280 ריכזו שני האחים את הנהלת הכספים והמיסים של הממלכה. באותה שנה הם יזמו הוצאה להורג של מלשין יהודי מברצלונה לאחר שהרשב"א פסק שהאיש הוא בן מוות. יוסף היה מעורב במשא ומתן לנישואין של , והצטרף ב-1282 לפדרו השלישי במסע המלחמה בסיציליה לתמיכה במרד המכונה ערבית סיציליאנית, ומת שם. נכסיו בוולנסיה הוחרמו. אחיו משה מילא את מקומו כאחראי על ניהול אראגון, קטלוניה וולנסיה, אם כי ב-1283, צומצמה אחריותו לקטלוניה בלבד. עם זאת, הוא היה לתקופה קצרה נציב המחוז (baile) של ולנסיה.

המקורות מזכירים עוד בן משפחת רבאליה, אסטרוק רבאליה (Astruc Ravaya או Astrug Ravaya) מונה על יד פדרו השלישי, מלך אראגון לנציב (baile) של ז'ירונה בשנים 1276 עד 1281. מקורות אלו טוענים כי היה אביהם של יוסף ומשה, ושמונה לנציב במקום בנו יוסף. נורמן רות סובר שמדובר בבן משפחה אחר. בני משפחה נוספים מוזכרים במאה ה-14 בהקשר לבתים בבעלותם ברובע היהודי של ז'ירונה, אברהם רבאליה (Abraham Ravaia) ויצחק רבאליה (Issac Ravaia).

==ביאורים==

==הערות שוליים==

קטגוריה:ז'ירונה
קטגוריה:יהדות ספרד
קונגרואנציה ליניארית

בתורת המספרים, קונגרואנציה ליניארית היא משוואה מודולרית מן הצורה
:<math display=block>a_1x_1+a_2x_2+\cdots+a_mx_m\equiv b\!\!\!\pmod{n}</math>
למשוואה זו קיים פתרון אם ורק אם <math>d\mid b</math>, כאשר <math>d=\gcd\{a_1,\ldots,a_m,n\}</math>.

==משתנה יחיד==
לקונגרואנציה <math>ax\equiv b\!\!\!\pmod{n}</math> קיים פתרון אם ורק אם <math>d\mid b</math>, כאשר <math>d=\gcd\{a,n\}</math>. במקרה זה זהו גם מספר הפתרונות השונים מודולו <math>n</math>.

===הוכחה===
קונגרואנציה זו שקולה למשוואה דיופנטית מהצורה <math>ax-ny=b</math>, אשר לה קיים פתרון אם ורק אם <math>d\mid b</math>.
אם <math>(x_0,y_0)</math> פתרון למשוואה זו, אזי כל פתרונות המשוואה הם מהצורה <math>(x,y)=\left(x_0+t\frac{n}{d},y_0+t\frac{a}{d}\right)</math> כאשר <math>t\in\Z</math>.

נוכיח כי עבור <math>0\le t\le d-1</math> הפתרונות <math>x=x_0+t\frac{n}{d}</math> שונים מודולו <math>n</math>:
נניח בשלילה כי שנים מהם שקולים זה לזה. נקבל כי
:<math>\begin{align}x_0+t_1\frac{n}{d}&\equiv x_0+t_2\frac{n}{d}\!\!\!\pmod{n},\qquad:0\le t_1<t_2\le d-1\\t_1\frac{n}{d}&\equiv t_2\frac{n}{d}\!\!\!\pmod{n},\qquad\qquad:\gcd\!\left\{\frac{n}{d},n\right\}=\frac{n}{d}\\t_1&\equiv t_2\!\!\!\pmod{d}\end{align}</math>
כלומר <math>d\mid(t_2-t_1)</math>. אבל <math>1<t_2-t_1<d</math>, בסתירה.

נוכיח עתה כי לכל <math>t\in\Z</math> שאר פתרונות המשוואה שקולים לאיברי קבוצה מצומצמת זו:
לפי אלגוריתם החילוק קיימים מספרים שלמים <math>q,r</math> עבורם מתקיים <math>t=qd+r</math> כאשר <math>0\le r\le d-1</math>. נקבל כי
:<math>\begin{align}x_0+t\frac{n}{d}&=x_0+(qd+r)\frac{n}{d}\\&=x_0+qn+r\frac{n}{d}\\&\equiv x_0+r\frac{n}{d}\!\!\!\pmod{d}\end{align}</math>

==ראו גם==
*משוואה דיופנטית
*חשבון מודולרי
*משפט השאריות הסיני

==קישורים חיצוניים==
* 

קטגוריה:תורת המספרים
קטגוריה:משוואות דיופנטיות
טום מקדונלד (ראפר)

תומאס מקדונלד (באנגלית: 	Thomas MacDonald, נולד ב-21 בספטמבר 1988) הוא ראפר קנדי, כותב שירים ומתאבק מקצועי לשעבר.

התפרסם כאשר הוציא ב-2017 את סינגל הבכורה שלו "Dear Rappers". הסינגל "Fake Woke" שיצא בשנת 2021 היה כניסתו הראשונה למצעד הבילבורד. ידוע בשל הטקסטים שלו, המבקרים מגמות פוליטיות נוכחיות דוגמת הפוליטיקלי קורקט, תנועת "MeToo" והפרוגרסיביות.<ref></ref>

== חיים מוקדמים ==

מקדונלד חי בקולומביה הבריטית ובאלברטה. עבד כמתאבק מקצועי תחת השם אולסטאר.<ref></ref> סבל מאלכוהוליזם מרבית חייו.

== קריירה ==

מקדונלד החל ליצור מוזיקה בגיל 18. הוא החל להתפרסם לאחר שהוציא את הסינגל "Dear Rappers" בפברואר 2018.<ref name="auto2"></ref><ref></ref>

השיר "Straight White Male" בו כתב על גברים לבנים סטרייטים וטען כי הם עוברים דמוניזציה, זכה לביקורת ברשתות החברתיות.<ref name="queerty"></ref>

במרץ 2020, מקדונלד הוציא את הסינגל "Coronavirus", שנכתב על מגפת הקורונה.<ref name="do"></ref>

בינואר 2021, הוציא את הסינגל "Fake Woke", שהכניס אותו לראשונה למצעד הבילבורד.

ביוני 2021, הוציא את "Snowflakes", שהגיע למקום ה-71 במצעד הבילבורד.<ref></ref>

בשנת 2022, שיתף פעולה עם אדם קלהון באלבום The Brave. אלבום זה היה לאלבום הנמכר ביותר בשבוע בו יצא במרץ 2022, לאחר שנמכר ב-16,000 עותקים בארצות הברית בשבוע. מקדונלד שיתף שוב פעולה עם קלהון בשנת 2023 והם הוציאו את השיר "American Flags", שהגיע למקום ה-2 במצעד השירים הדיגיטליים בארצות הברית, ולמקום ה-8 בקנדה. בספטמבר 2023, הוציאו מקדונלד וקלהון את האלבום The Brave II.<ref></ref>

בינואר 2024, יצא הסינגל "Facts",<ref></ref> בהשתתפות הפרשן הפוליטי והסופר בן שפירו. השיר הגיע למקום ראשון בהורדות ב-iTunes, למקום השני ביוטיוב.<ref></ref>

==קישורים חיצוניים==

==הערות שוליים==

קטגוריה:ראפרים קנדים
בובאקר טאמבדו

בובאקר טאמבדו (באנגלית: Bubacarr Tambedou; נולד ב-5 באפריל 2002 בגמביה) הוא כדורגלן גמביאני המשחק בעמדת החלוץ.

== קריירת מועדונים ==
טאמבדו החל את הקריירה המקצוענית שלו בקבוצת ריאל דה בנג'ול מליגת העל הגמבית. ב-11 בינואר 2022 הושאל לפאידה לינמיסקונד מליגת העל האסטונית. בתום עונת חתם על חוזה קבוע במועדון. בסך הכל ערך 29 הופעות ליגה במדי המועדון, בהן הבקיע 13 שערים.

ב-11 בפברואר 2023 הושאל טאמבדו לשריף טירספול מליגת העל המולדובית עד לתום עונת . הוא ערך שבע הופעות ליגה במהלך תקופת ההשאלה, בהן הבקיע שער אחד. הוא זכה עם המועדון באליפות מולדובה ובגביע המולדובי.

ב-1 בפברואר 2024 נרכש על ידי הפועל תל אביב ב-150 אלף יורו וחתם על חוזה לשנתיים וחצי עם אופציה לשנה נוספת. הוא פתח במשחק הראשון שהיה בסגל נגד הפועל חדרה בו הקבוצה הפסידה 1-0.

== תארים ==
;שריף טירספול
* אליפות מולדובה: 2022/2023
* הגביע המולדובי: 2022/2023

== קישורים חיצוניים ==
* 

* 

== הערות שוליים ==

קטגוריה:כדורגלנים גמביאנים
קטגוריה:חלוצי כדורגל גמביאנים
קטגוריה:כדורגלני שריף טירספול
קטגוריה:כדורגלני הפועל תל אביב
קטגוריה:כדורגלנים זרים בישראל
קטגוריה:ספורטאים זרים באסטוניה
קטגוריה:ספורטאים זרים במולדובה
קטגוריה:ספורטאים גמביאנים בישראל
קטגוריה:גמביאנים שנולדו ב-2002
שורש סלרי

שורש סלרי (מכונה גם "ראש סלרי") הוא , זן של סלרי שנהוג לאכול את ההיפוקוטיל המעובה שלו, אליו מחוברים שורשים קטנים רבים.

גידול שורש הסלרי נפוץ באגן הים התיכון ובצפון אירופה, ובמידה פחותה יותר בצפון אפריקה, סיביר, דרום-מערב אסיה ואמריקה הצפונית.

== היסטוריה ==
מקורם של הסלרי ושורש הסלרי באגן הים התיכון. הוא מוזכר באיליאדה ובאודיסיאה בשם "סלינון". שורש הסלרי שימש כצמח מרפא בתרבויות קדומות. הוא מכיל , תרכובת אורגנית ששימשה ברפואה הסינית המסורתית כחומר אנטי דלקתי, וכן עשיר בוויטמין K.

== שימוש קולינרי ==
שורש סלרי למאכל
בדרך כלל שורש סלרי נקטף כאשר קוטרו מגיע ל-10 עד 14 סנטימטרים. ניתן לאכול אותו כפי שהוא, לאחר קילוף, או לבשל אותו ולהגישו צלוי, בתבשיל או כמחית. טעמו דומה במקצת לגבעולי סלרי.

חיי המדף של הסלרי הם כשישה עד שמונה חודשים בתנאי אחסון נאותים.

== שורש סלרי כגורם אלרגני ==
מיעוט קטן באוכלוסייה רגיש לאכילת סלרי ושורש סלרי. האלרגן בסלרי עלול לגרום אצלם לתגובה אלרגית קשה, עד כדי אנפילקסיס והלם.

בשורש הסלרי כמות האלרגן עולה על זו שבגבעולי סלרי, ונראה כי האלרגן אינו נהרס בבישול. בישראל ובמדינות האיחוד האירופי, מזונות שמכילים או עלולים להכיל סלרי או מרכיביו חייבים להיות מסומנים ככאלו.

==קישורים חיצוניים==

==הערות שוליים==

קטגוריה:צמחים שתוארו ב-1830
קטגוריה:טקסונים שתוארו בידי אוגיסטן פיראמי דה קנדול
קטגוריה:סוככיים
קטגוריה:ירקות
מארי-לואיזה אטה

מארי-לואיזה אטה (בגרמנית Marie Louise-Eta; נולדה ב-7 ביולי 1991) היא כדורגלנית עבר גרמנייה ששיחקה בעמדת הקשרית בבונדסליגה לנשים. אטה פרשה ממשחק פעיל בשנת 2018 בגיל 26.

בשנת 2023 היא מונתה לתפקיד עוזרת המאמן מרקו גרוטה בקבוצת אוניון ברלין. בכך הפכה אטה לאישה הראשונה שהיא עוזרת מאמן בבונדסליגה, כמו גם לאישה הראשונה בתפקיד זה בקבוצה שמשתתפת בליגת האלופות.

בינואר 2024 הפכה לאישה הראשונה שניהלה משחק בבונדסליגה. מאמן אוניון ברלין ננאד בייליצה הושעה, ואטה נקראה להחליפו. במשחקה הראשון כמאמנת ראשית בבונדסליגה, אטה הובילה את קבוצתה לניצחון על קבוצת דרמשטאט 98.

==קישורים חיצוניים==

==הערות שוליים==

קטגוריה:קשריות כדורגל גרמניות
קטגוריה:קצרמר כדורגל גרמני
קומנן אנדריץ'

קומנן אנדריץ (בסרבית: Комнен Андрић; נולד ב-1 ביולי 1995 בבלייבאץ נה איברו שבסרביה, הרפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת קלרמון פוט מליגת העל הצרפתית.

== קריירת מועדונים ==
אנדריץ' גדל במחלקות הנוער של רודאר בלייבאץ וראדניצ'קי קראגויבאץ, והחל את הקריירה המקצוענית שלו בקבוצות ראדניצ'קי קראגויבאץ ו-OFK בלגרד. בחודש יולי 2016 חתם אנדריץ' בבלננסש מליגת העל הפורטוגלית. ב-14 באוגוסט 2016 ערך את הופעת הבכורה שלו במועדון, בהפסד 2-0 לוויטוריה סטובל במסגרת המחזור הראשון בליגה לעונת . הוא ערך שמונה הופעות ליגה במדי המועדון. ב-9 בפברואר 2017 הושאל לז'לגיריס וילנה מליגת העל הליטאית. הוא ערך שמונה הופעות ליגה במדי המועדון, בהן הבקיע שער אחד.

ב-31 באוגוסט 2017 חתם אנדריץ' באינטר זאפרשיץ' מליגת העל הקרואטית. במשך שתי העונות שלו במועדון הוא ערך 34 הופעות ליגה במדי המועדון, בהן הבקיע 18 שערים. ב-19 בינואר 2019 חתם על חוזה לחמש שנים בדינמו זאגרב מליגת העל הקרואטית. הוא ערך 42 הופעות ליגה במדי המועדון, בהן הבקיע 12 שערים. ב-10 בפברואר 2020 הושאל בחזרה לקבוצתו הקודמת אינטר זאפרשיץ', ובמהלך תקופת ההשאלה ערך 14 הופעות ליגה והבקיע שלושה שערים. ב-16 באוקטובר 2020 הושאל אנדריץ' לאופה מליגת העל הרוסית. הוא ערך 16 הופעות ליגה במהלך תקופת ההשאלה, בהן הבקיע שלושה שערים.

ב-15 ביולי 2022 חתם אנדריץ' על חוזה לשלוש שנים בקלרמון פוט מליגת העל הצרפתית. ב-6 באוגוסט ערך את הופעת הבכורה שלו במועדון, בהפסד 5-0 לפריז סן-ז'רמן במסגרת המחזור הראשון בליגה לעונת 2022/2023. ב-14 באוגוסט הבקיע את שערי הבכורה שלו במועדון, צמד שערים בניצחון 4-2 על סטאד ריימס במסגרת המחזור השני בליגה. בעונתו הראשונה במועדון ערך 34 הופעות ליגה, בהן הבקיע ארבעה שערים.

== תארים ==
;דינמו זאגרב
* אליפות קרואטיה (2): 2018/2019, 2021/2022

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני ראדניצ'קי קראגויבאץ
קטגוריה:כדורגלני OFK בלגרד
קטגוריה:כדורגלני בלננסש
קטגוריה:כדורגלני ז'לגיריס וילנה
קטגוריה:כדורגלני אינטר זאפרשיץ'
קטגוריה:כדורגלני דינמו זאגרב
קטגוריה:כדורגלני אופה
קטגוריה:כדורגלני קלרמון פוט
קטגוריה:סרבים שנולדו ב-1995
איליה קאטונין

איליה בוריסוביץ' קאטונין (ברוסית: Илья Борисович Катунин; 1908 – 1944) היה טייס יהודי-סובייטי, גיבור ברית המועצות.
== ביוגרפיה ==
נולד בעיר הומל שבפלך מוהילב של האימפריה הרוסית (כיום שייכת העיר למדינת בלארוס) במשפחת פועלים. קיבל השכלה מקצועית. עבד כמסגר בבית חרושת בעיר הולדתו. בשנת 1932 התגייס לצי הסובייטי. סיים קורס טיס. בשנת 1935 השתחרר מהשירות. עבד כמדריך טיסה בבית ספר לטיס אזרחי בעיר בריאנסק.

ביוני 1941, לאחר פלישת גרמניה הנאצית לברית המועצות, התגייס שוב לשירות הצבאי. הוצב כמדריך בבית הספר לטיסה. במשך שנה וחצי הגיש בקשות לעבור לשרת בתפקיד קרבי. בסטף 1942 בקשתו אושרה. הוא נשלח לקורס הסבה למטוסי איליושין-2.

החל ממרץ 1943 לחם במסגרת רגימנט מפציצי סער מס' 46 של הצי הצפוני. ב-9 ביולי 1943 השתתף בתקיפת בסיס גרמני בכף קיבירגנס (אזור פינמרק). מטוסים מיחידתו של קאטונין הצליחו לפגוע במכלי דלק ובעמדות תותחי חוף. ב-9 בספטמבר 1943 הוביל רביעיית מטוסי IL-2 לתקיפת ספינת משא גרמנית שהייתה מלווה בטרפדת. קאטונין הצליח להטביע את ספינת המשא ופקודיו פגעו קשות בספינת הליווי. ב־27 בספטמבר הטביע ספינת משמר גרמנית. ב-6 במרץ 1944, השתתף בתקיפת שיירת ספינות משא גרמניות, שהייתה בדרכה לנמל קירקינס. ב-5 במרץ 1944 הוביל שישיית מפציצי IL-2 לתקיפת שיירה גרמנית נוספת. במהלך התקיפה נפגע מטוסו מאש נ"מ, אך הוא הצליח למשוך את המטוס אל החוף ונחת נחיתת אונס. ב־15 במרץ 1944 הוביל איליה קאטונין רביעיית מפציצים לתקיפת בסיס ימי בצפון נורווגיה. במהלך התקיפה הוטבעו שלוש ספינות משמר וזוהו פגיעות במחסני דלק ותחמושת בבסיס.

ב-24 באפריל 1944 כוח של 8 מפציצי IL-2 בפיקודו של סגן מפקד טייסת, קפיטן איליה קאטונין, תחת חיפוי של 8 מטוסי יירוט קרטיס P-40 וורהוק ו6 מטוסי יירוט בל P-39 איירקוברה תקף שיירה של 15 ספינות גרמניות, שהו בדרכם אל נמל קירקינס. במהלך התקיפה נפגע מטוסו של קאטונין מאש נ"מ והחל לבעור. הוא כיוון את מטוסו הבוער לעבר אחת מספינות השיירה ווהתנגש בה.

על פועלו ואומץ ליבו עוטר איליה קאטונין (לאחר מותו) בתואר גיבור ברית המועצות.

על שמו נקרא אחד הרחובות בעיר הולדתו - הומל. כמו כן, אחת העיירות במחוז ארכנגלסק נקראה על שמו - עיירת "קאטונינו".

==קישורים חיצוניים==

* [https://www.warheroes.ru/hero/hero.asp?Hero_id=1393 ביוגרפיה של איליה קאטונין באתר "גיבורי המדינה"] 
* [https://www.jewmil.com/biografii/item/109-katunin-ilya-borisovich?cat=682 ביוגרפיה באתר המוקדש ליהודים, לוחמי הצבא האדום במלחמת העולם השנייה] 

קטגוריה:טייסים סובייטים במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:טייסים יהודים סובייטים
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1908
קטגוריה:סובייטים שנפטרו ב-1944
מרווין אגהו

מרווין אגהו (בגרמנית: Marvin Egho; נולד ב-9 במאי 1994 בווינה שבאוסטריה) הוא כדורגלן אוסטרי המשחק בעמדת החלוץ בקבוצת ראנס מליגת העל הדנית.

== קריירת מועדונים ==
אגהו החל את הקריירה המקצוענית שלו בקבוצת SR דונאופלד וינה מהליגות הנמוכות באוסטריה. ב-15 ביולי 2013 הושאל לראפיד וינה מהבונדסליגה האוסטרית, אך שיחק רק בקבוצת המילואים של המועדון.

ב-1 ביולי 2014 חתם אגהו באדמירה ואקר מדלינג מהבונדסליגה האוסטרית. ב-19 ביולי ערך את הופעת הבכורה שלו במועדון, בהפסד 4-1 לוולפסברג במסגרת המחזור הראשון בליגה לעונת . בסך הכל ערך שבע הופעות ליגה במדי המועדון.

ב-18 בינואר 2016 הושאל לווינר נוישטאדט מהליגה האוסטרית השנייה עד לתום עונת . הוא ערך 15 הופעות ליגה במדי המועדון, בהן הבקיע ששה שערים.

ב-29 ביוני 2016 חתם אגהו על חוזה לשלוש שנים בריד מהבונדסליגה האוסטרית. הוא ערך עשר הופעות ליגה במדי המועדון, בהן הבקיע שער אחד.

ב-23 ביוני 2017 חתם אגהו על חוזה לשנתיים בספרטק טרנבה מליגת העל הסלובקית. הוא ערך 31 הופעות ליגה במדי המועדון, בהן הבקיע שבעה שערים, וזכה עם המועדון באליפות סלובקיה.

ב-21 באוגוסט 2018 חתם אגהו בראנס מליגת העל הדנית. בעונת זכה עם המועדון בהגביע הדני, כשהוא מבקיע חמישה שערים בחמישה משחקים.

== תארים ==
;ספרטק טרנבה
* אליפות סלובקיה (1): 2017/2018

;ראנס
* הגביע הדני (1): 2020/2021

== קישורים חיצוניים ==

== הערות שוליים ==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני אדמירה ואקר
קטגוריה:כדורגלני ריד
קטגוריה:כדורגלני ספרטק טרנבה
קטגוריה:כדורגלני ראנס
קטגוריה:אוסטרים שנולדו ב-1994
אנדרה פיליפס

אנדרה פיליפס (באנגלית: Andre Phillips; 5 בספטמבר 1959) הוא אתלט עבר אמריקאי, אלוף אולימפי (סיאול 1988) בריצת 400 מטר משוכות וזוכה מדליות זהב בריצות 400 מטר משוכות ושליחים 4X400 מטר (תחרויות הגביע הבין-יבשתי 1985).

== ביוגרפיה ==
אנדרה פיליפס נולד ב-1959 במילווקי, ויסקונסין. בנעוריו למד בתיכון "סילבר קריק" בסאן חוזה, קליפורניה ובהמשך למד באוניברסיטת קליפורניה בלוס אנג'לס והשלים תואר ד"ר להוראה באוניברסיטת קונקורדיה באירוויין, קליפורניה.

פיליפס החל לעסוק בספורט כבר בתקופת לימודיו בתיכון וב-1977 זכה בריצת 330 יארד משוכות באליפות התיכוניים של קליפורניה והוא עדיין מחזיק בשיא התיכון במקצוע זה. ב-1981, בתקופת הלימודים באוניברסיטה, זכה בריצת 400 מטר משוכות באליפות התאחדות ספורט הקולג'ים הלאומי. 

לאחר פרישתו מהקריירה הספורטיבית שלו הפך למורה בתיכון "סטאג" בעיר סטוקטון, קליפורניה, סגן מנהל בתיכון "פרנקלין" בסטוקטון ומנהל תיכון "סטאג".

ב-2009 צורף להיכל התהילה של האתלטים של ארצות הברית .

== קריירה ספורטיבית ==
=== 1981 ===
באליפות ארצות הברית באתלטיקה שנערכה בסקרמנטו, קליפורניה זכה פיליפס במדליית כסף בריצת 400 מטר משוכות בתוצאה של 48.10 שניות אחרי אדווין מוזס (47.59 שניות) ולפני דייוויד לי (48.53 שניות).

=== 1983 ===
באליפות העולם באתלטיקה שנערכה בהלסינקי, פינלנד סיים פיליפס את ריצת 400 מטר משוכות במקום החמישי בתוצאה של 49.24 שניות. פיליפס השתתף, עם נבחרת ארצות הברית, גם במוקדמות של ריצת שליחים 4X400 מטר וסייע להעלות את הנבחרת לחצי הגמר אך הוחלף בהמשך התחרות.

=== 1985 ===
בתחרויות הגביע הבין-יבשתי של התאחדות האתלטיקה הבין-לאומית שנערכה בקנברה, אוסטרליה זכה פיליפס בשתי מדליות זהב: בריצת 400 מטר משוכות בתוצאה של 48.42 שניות לפני אלכסנדר וסילייב מברית המועצות (48.61 שניות) והרלד שמיד ממערב גרמניה (מייצג את נבחרת אירופה) (48.83 שניות) ובריצת שליחים 4X400 מטר (ביחד עם נבחרת ארצות הברית) בתוצאה של 3:00.71 דקות לפני נבחרת מזרח גרמניה (3:00.82 דקות) ונבחרת אוקיאניה (3:01.35 דקות).

בתחרויות הגרנד פרי של התאחדות האתלטיקה הבין-לאומית שנערכו ברומא, איטליה זכה פיליפס במדליית כסף בריצת 110 מטר משוכות בתוצאה של 13.29 שניות אחרי טוני קמפבל (13.27 שניות) ולפני סם טרנר (13.44 שניות) (שניהם מארצות הברית).

=== 1988 ===
==== אלוף אולימפי ====
באולימפיאדת סיאול זכה במדליית זהב בריצת 400 מטר משוכות בשיא משחקים של 47.19 שניות לפני אמאדו דיה בה מסנגל (שיא לאומי 47.23 שניות) ובן ארצו אדווין מוזס (47.56 שניות).

== קישורים חיצוניים ==

* [https://www.usatf.org/athlete-bios/andre-phillips אנדרה פיליפס], באתר usatf.org
* [https://worldathletics.org/athletes/united-states/andre-phillips-14348349 אנדרה פיליפס], באתר worldathletics.org

== הערות שוליים ==

קטגוריה:בוגרי אוניברסיטת קליפורניה בלוס אנג'לס
קטגוריה:אתלטים אפרו-אמריקאים
קטגוריה:רצי משוכות אמריקאים
קטגוריה:אלופים אולימפיים: ריצת 400 מטרים משוכות (גברים)
קטגוריה:אתלטים באולימפיאדת סיאול (1988)
קטגוריה:אלופים אולימפיים אמריקאים: אתלטיקה
קטגוריה:אמריקאים שנולדו ב-1959
ציון אוחנה

ציון אוחנה (נולד ב-1 ביוני 1965) הוא כדורגלן עבר ישראלי ששיחק בעמדת המגן הימני. ברוב הקריירה שלו שיחק בהפועל ירושלים.

==קריירה==
ציון התחיל לשחק כדורגל בהפועל ירושלים היות שהמגרש היה קרוב לביתם שבקריית היובל. בעונת 1982/1983 הצטרף לקבוצה הבוגרת במדיה שיחק כעשור.

בקיץ חצה את הכביש כאשר חתם בבית"ר ירושלים שירדה לליגה הארצית בה התאחד אחיו אלי. במשחק אימון שנערך לקראת סיום העונה נפל אחיו אלי על הברך של ציון ובכך פצע אותו. עונה לאחר מכן חזר להתאמן אך הברך התנפחה ואוחנה נאלץ לפרוש מכדורגל בגיל 27.

==חיים אישיים==
אוחנה נולד בירושלים למשפחה שעלתה ממרוקו והוא השמיני מתוך 12 ילדים שאחד מהם הוא כדורגלן העבר אלי אוחנה המזוהה עם היריבה העירונית בית"ר ירושלים. הוא גרוש ואב לבן ובת.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בלמי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני בית"ר ירושלים
קטגוריה:ישראלים שנולדו ב-1965
אידאה (מיתולוגיה)

במיתולוגיה היוונית ישנן כמה דמויות בשם אִידֵאַה (ביוונית עתיקה: Ἰδαία, "היא שחיה בהר אידה" )
* הניאדה אידאה, אשתו של סקמנדרוס , אל הנהר, ואמו של המלך טֶאוּקְרוֹס . כנראה הבת של אוקיינוס וטתיס
* בתו של דָרְדַנוּס , מלך הסקיתים ובָּטֵאַה, מלכת האמזונות. אשתו של המלך פיניאוס. בגלל האשמות שווא שלה נכלאו ועונו בניה החורגים. לאחר מכן שלחו אותה חזרה לאביה, שדן אותה למוות
* הנימפה אידאה שבעקבות התרועעות עם זאוס ילדה את קֶרֵס . ייתכן שהיא זהה לאידאה בת מינוס שילדה את אָסְטֵרְיוֹן (שזאוס אביו)
* אמם של הקורטים , הרקדנים הלוחמים שהגנו על זאוס הפעוט במערה בהר אידה בכרתים

==הערות שוליים==

קטגוריה:נימפות
קטגוריה:דמויות מהמיתולוגיה היוונית
מיכל פורס (שחקנית)

מיכל פורס שחקנית ראשית
מיכל פורס (נולדה ב-5 במרץ 1978) היא שחקנית ישראלית.

== ביוגרפיה ==
פורס נולדה בכפר סבא. היא החלה את דרכה במגמת תיאטרון בתיכון, המשיכה בתיאטרון צה"ל, ומשם נחתה בבית ספר למשחק של ניסן נתיב שעימה למדו השחקנים מורדי גרשון, רן גואטה שניהל את תיאטראות אורנה פורת וגבעתיים ואמיתי מילוא שמלמד אימפרוביזציה משנת 2006 בניסן נתיב.<ref name=":0"></ref> פורס סיימה את לימודי המשחק בשנת 2000 לאחר שלוש שנים במחזור ל"ד.<ref name=":0" /> לאחר לימודיה החלה להיות דוגמנית של חברת האופנה ״קום איל פו״ והופיעה כניצבת באחד הפרקים בסדרת הטלוויזיה ״הבורגנים״.<ref name=":0" />

בשנת 2003 שיחקה בעונה הראשונה של הטלנובלה של ערוץ 2 "אהבה מעבר לפינה" גילמה את ליסה, חברתה של עדן (מירי בוהדנה). בתפקיד זה התאהבה באמנון (נתן דטנר), ויצאה איתו במהלך העונה הראשונה, בגדה בו עם עודד (ישי גולן) ולבסוף נענתה להצעת נישואין מאמנון שלא צלחה. על אף שזהו תפקיד משנה, הוא הקנה לפורס פרסום רב בתקופת השידור והיא זכתה לאהדה ציבורית.

בשנת 2004 שיחקה בהצגה "קח אותי מוריס".<ref name=":1" />

בשנת 2005 השתתפה בסרט "ברונו מאוהב" שביים אילן הייטנר בתפקיד הראשי את ענת, מנהלת השיווק וזוגתו של כוכב הסרט ברונו (אוהד קנולר) שמנהל מפעל קטן לייצור חומוס ומתאהב במקביל ברייצ'ל (שמרית לוסטיג) ומנהל איתה רומן.

בשנת 2006 השתתפה בפרסומת של ״novo 60x60״.<ref> </ref>

בשנת 2007 השתתפה בעונה הראשונה במספר פרקים בודדים בסדרת הפשע של HOT "הבורר" בתור נירה נרקיס, בת דודה של נדב (יהודה לוי).

בשנת 2009 שיחקה בסדרה הקומית "קוויקי" בתפקיד הבוסית של יאיר, וגילמה דמות קשוחה ולא מתפשרת שנוטה לדבר במשפטים קצרים.

== חיים אישיים ==
בעבר פורס ניהלה מערכת יחסים במשך שנתיים עם השחקן דוד שאדי שאיתו שיחקה יחד בהצגה "קח אותי מוריס".<ref name=":1"></ref>

== קישורים חיצוניים ==

* לירן דברת, [https://www.ynet.co.il/articles/1,7340,L-2637594,00.html גולשת מהסיר], באתר ynet 28 במאי 2003
== הערות שוליים ==
קוטאב (קינוח)

קוטאב (בפרסית: قطاب; באנגלית: Qottab) הוא מאפה או עוגה מהמטבח הפרסי במילוי שקדים מטוגן בשמן עמוק,<ref name="Encyclopædia Iranica"></ref>

== מאפיינים ==
את הקוטאב המקורי מכינים מקמח, שקדים, אבקת סוכר, שמן צמחי והל. העיר יזד ידועה בזכות הקוטאב שלה.

קוטאב התפתח ממאפה מלוח מוקדם יותר, הידוע בשם סנבוסאג, האב הקדמון של הסמוסה האתיופית והסמוסה הדרום אסיתית. מאז המאה ה-16, הצורה המלוחה המקורית של סנבוסאג הפכה לנדירה מחוץ לאזור לאריסטאן ולחוף המפרץ הפרסי.

== הכנה ==
את הקינוח מכינים בשני סוגי מילויים: מאגוזי מלך ופיסטוק. בשכבה החיצונית, העשויה מבצק ומעוטרת באבקת סוכר, משתמשים לתכולתה בגרעיני פיסטוק וסוכר טחון או באגוזי מלך וסוכר טחון. קוטאב נחשב לאחד הקינוחים המתוקים האיראניים הוותיקים והאותנטיים ביותר.
== סוגים נוספים ==
קוטאב לאקי או ברסאק לאקי (Qottab Laki או Barsaq Laki) הוא מתוק השייך לאזור נוראבאד בלורסטן. שם מוסיפים משמש לבצק שלו, ומרכיביו הפנימיים הם קינמון, הל, מי ורדים, אגוזי מלך וסוכר. מומחי עיצוב טעמים של חברת הטעמים והבישום מגנוליה, השתמשו בידע ובטכנולוגיה מודרנית בפעולה ייחודית במטרה לשחזר ולהנציח טעמים איראניים אותנטיים. הם הצליחו לראשונה לעצב טעם קוטאב באיראן, ולאחר ביצוע מבחני הערכה חושית (טעימות) הטעם הופק כחלק מתעשיית המזון של איראן.

== לקריאה נוספת ==
* גוש-אה פיל (מאכל)
* קוטאב
==קישורים חיצוניים==

== הערות שוליים ==

קטגוריה:טיגון עמוק
קטגוריה:המטבח הפרסי
קטגוריה:קינוחים ממולאים
חוסייניה

מוסלמים שיעים ב[[דאר א-סלאם, טנזניה מאזינים להרצאה בחוסינייה, אחת הפעילויות באבל מוחרם]]
חוסייניה (בערבית: حسينية) (בפרסית: حسینیه یا هیئت) הוא מבנה המהווה אולם קהילה לטקסי הנצחה מוסלמים שיעים תריסריים, במיוחד למנהגים הקשורים לאבל מוחרם (ערבית: عَزاءُ مُحَرَّمُ).<ref name="Campo2009"></ref> וטקסי הנצחה אחרים של השיעים. חוסייניה שונה ממסגד. השם בא מחוסיין בן עלי, השלישי מבין שנים עשר האימאמים ונכדו של הנביא האסלאמי מוחמד.<ref></ref> חוסיין נהרג בקרב כרבלא ב-10 באוקטובר 680 לספירה בתקופת שלטונו של עביד אללה בן זיאד (בערבית: عُبَيْدِ اللَّهِ بْنِ زِيَادٍ). השיעים מציינים את מות הקדושים שלו מדי שנה בעשוראא, היום העשירי למוחרם. ישנם גם טקסים נוספים המתקיימים במהלך השנה בחוסייניות, כולל הנצחות דתיות שאינן קשורות לעשוראא.<ref></ref> או לתפילת יום שישי.
חוסייניה באיראן
בדרום אסיה מכונה חוסייניה בשם כאימאמברה, אימאמברגה או אשורקנה. באפגניסטן ובמרכז אסיה, המבנה נקרא בשם טאקאיאנה. במדינות המפרץ הפרסי נפוץ השם מאתם (בערבית: مأتم).

מתקופת שלטון השושלת הספווידית באיראן, כאשר השיעים החלו לערוך את טקסי הדת והאבל בגלוי וטקסים שעד אז נערכו במעברים או מקומות לא רשמיים שימשו את הקהילות הדתיות החלו להיערך במבנים יותר מוסדרים ואז החוסייניה החלה לשמש את נחלת הכלל. לכל חוסינייה היו כמה דוכנים (או חדרים) וארקדות, בגדלים גדולים וקטנים. גם בהרבה סמטאות ורחובות, בימים טרם העשוראא, צבעו השיעים את הקירות והגגות והאירו אותם באורות הצבעוניים. בתקופת השושלת הזנדנית, נבנו תקאיא (לשון רבים של תקיה, בפרסית: تکیه) רבים וגדולים יותר ונבנו במות בגובה של מטר מהרצפה, כדי להדגיש ולהאדיר את תצוגות התעזיה. הוצאות החוסיין מסופקות על ידי תרומות והקדשות צדקה.<ref></ref><ref></ref>

במחצית השנייה של המאה ה-19, השיעים בעיראק החלו לבנות את חוסייניות כמוסדות דתיים ותרבותיים כמו תקאיא, מבנים המשמש למטרה דומה ונפוצים באיראן, כדי לקיים טקסים דתיים, במיוחד אבלו של חוסיין, ומסיבה זו הם קראו למבנים אלו על שמו.

החוסייניות משמשים כיום לתנחומים כמו גם לחתונות כמו יום השנה למסע הלילי של מוחמד ועיד אל-ע'דיר (בערבית: عید الغدیر). בחוסייניות רבות רבים מתקיימים גם מפגשים המוקדשים לשיעורים ודרשות על בסיס שבועי, המועברים על ידי הדרשן, ובהם הוא מעלה סוגיות חברתיות, היסטוריות וספרותיות, פרשנות של הקוראן ונושאים משפטיים.

על פי האסלאם הסוני, מקום הפולחן הלגיטימי היחיד באסלאם הוא מסגד, שכן טקסי האסלאם לקוחים ממקורות הקוראן והסונה של הנביא מוחמד, ומכיוון שהחוסייניות הם ביטוי חדש ששני המקורות לא הזכירו, אסור לבנות אותם, והטקסים שמתקיימים בהם אינם לגיטימיים. על אף שלחוסיין ומשפחת הנביא מעמד חשוב באסלאם, הם גורסים כי השיעים מגזימים באהבתם זו במידה שהיא סותרת את תורתו הנכונה של האסלאם.<ref></ref>

==ראו גם==
* אדריכלות אסלאמית
==קישורים חיצוניים==

==הערות שוליים==

קטגוריה:שיעה
קטגוריה:מבני דת
קטגוריה:אדריכלות אסלאמית
לחמניית ארוחת בוקר

לחמניית ארוחת הבוקר (באירית: Rollóg bhricfeasta; באנגלית: Breakfast roll) היא לחמנייה מלאה במרכיבים של ארוחת בוקר אירית מטוגנת מסורתית.

== מאפיינים ==
הלחמנייה על צורותיה השונות ותוכנה המגוון מוגשת במגוון רחב של חנויות נוחות, דוכני עיתונים, סופרמרקטים, תחנות דלק ומסעדות מזדמנות ברחבי אירלנד.<ref></ref> <ref></ref> <ref></ref> <ref></ref>

== סוגים ==
תכולת לחמניית ארוחת בוקר
לחמניית ארוחת בוקר מורכבת בדרך כלל מלחמנייה או בגט המכילים מילוי אחד או יותר כגון נקניקיות, בייקון, פודינג שחור פודינג לבן, חמאה, פטריות, עגבניות, קטשופ או רוטב חום. (דומה לרוטב ווסטרשייר.<ref></ref> במקרים מסוימים ניתן להוסיף האש בראונס או ביצת עין. המילויים הללו משתנים בין טבחים ומסעדות. הלחמנייה עצמה היא בדרך כלל אחד משלושה סוגים:
* כריך סאב
* לחמניית ארוחת ערב עגלגלה או כדורית
* חצי-בגט

החצי-בגטים מופצים לחנויות אפויים חלקית וקפואים בחלקם, מה שמאפשר לחנויות לאפות במהירות את הלחם ל"לחמנייה טרייה". ניתן להשתמש במקום זאת בכריך "ארוחת בוקר של כל היום" הכולל חלק מהמרכיבים שלעיל או את כולם בתוך כריך מסורתי של שתי פרוסות לחם פרוס.
== פופולריות ==
הפופולריות של לחמניית ארוחת בוקר באירלנד הובילה לשיר "Jumbo Breakfast Roll" של הקומיקאי פט שורט , שהגיע למקום הראשון במצעד הפזמונים האירי ונשאר שם שישה שבועות.<ref name="Dailyedge"></ref> השיר היה במקום ה-11 במצעד האירי של השירים הנמכרים ביותר של שנות ה-2000.<ref></ref>

נטען כי לחמניית ארוחת הבוקר הפכה למאכל לאומי באירלנד במהלך הפריחה הכלכלית של "הנמר הקלטי" של שנות ה-90 וה-2000,<ref name="mcdonald20080512"></ref> והפכה לשם נרדף ל"Breakfast Roll Man", קבלן המשנה הארכיטיפי שהיה עסוק בעבודות בנייה, נזקק למזון תוך כדי תנועה, לפני התפוצצות "בועת הרכוש האירית" בסוף העשור הראשון של המאה ה-21.<ref></ref>

== לקריאה נוספת ==
* כריך לארוחת בוקר
* ארוחת בוקר בוריטו
* לחמניית פילה עוף
* מיטראיט
* רשימת נושאי ארוחת הבוקר
* רשימת מנות איריות
* רשימת כריכים
* לחמניית בוקר
* הוט דוג
==קישורים חיצוניים==

== הערות שוליים ==

קטגוריה:מאכלים לאומיים
קטגוריה:המטבח האירי
יעקב חורש

יעקב חורש (נולד ב-10 במרץ 1944, ט"ו באדר ה' תש"ד) הוא סופר ישראלי.

== ביוגרפיה ==
נולד ב-1944 בירושלים לעליזה ויהודה חורש, עולים מעיראק. בשנת 1951, עברה המשפחה לחיפה, בה למד בבית הספר התיכון "לשדה" בעיר. בשנת 1961, התגייס לצה"ל לגדוד 52 (סרן במיל').

לאחר מכן עבד בחברת אלביט מערכות וגדות פטרוכמיה כמנהל רכש.

בשנת 1995 הצטרף יעקב לחברת ביוסנס כמנהל הרכש של החברה, אשר נוסדה על ידי שלמה בן חיים ומפתחת מוצרים בתחום הקרדיולוגיה ומתמקדת בפיתוח מכשור רפואי לאבחון וטיפול בהפרעות קצב.

בשנת 1997 רכשה ״גונסון אנד גונסון״ את ביוסנס ויעקב משמש בחברה כמנהל הרכש עד היום.

== שירות צבאי ==
חורש לקח חלק פעיל במלחמות ששת הימים, ההתשה ויום כיפור. במהלך מלחמת ששת הימים, גויס בצו 8 לגדוד 129 כאשר אשתו הייתה בחודש תשיעי.<ref></ref> במהלך המלחמה, שירת ברמת הגולן ונפצע כשהטנק שלו עלה באש, ונחשב לפצוע הקשה ביותר של מלחמה זו עקב שריפות בכל גופו שכמעט הובילו לכריתת רגלו. במהלך האשפוז, נולדה בתו הבכורה אשר לא יכל לפגוש עקב מצבו.<ref></ref>

חורש אושפז במשך כשנה, ולאחר מכן עבר הליך שיקום בן שנה וחצי. ספרו "ארבעים ושבע המדרגות" הוא רפרנס למספר המדרגות אותן הצליח לטפס לבדו בתום תקופת ההשתקמות.<ref></ref>

קריירה

חורש התחיל את דרכו המקצועית בשנת 1957 כשהיה בן 13, כאשר החל לעבוד בנמל חיפה. לאחר מכן, התקבל לעבודה בחברת 'אטלנטיק' בנמל חיפה, תחת מילה (שמואל) ברנר.

לאחר שיקומו, החל לעבוד כמנהל רכש בחברות אלביט מערכות וגדות פטרוכמיה.

החל משנת 1995, משמש כמנהל הרכש של חברת ביוסנס למכשור רפואי לקרדיולוגיה.

== חיים אישיים ==
נישא ב-1966 למזל ומתגורר עימה בעתלית. לזוג 4 ילדים, 8 נכדים ונינה אחת. ספרו "הנסתר והנגלה" מוקדש לבתו איילת לאחר שיצאה מסכנת חיים. בשנת 2022, איבד את בתו תמי לאחר מאבק במחלת הסרטן.

== ספריו ==
# שירה אקטואלית הוצאת סער שנת 1990
# שירה אקטואלית חובקת עולם, הוצאת סער, שנת 1990
# עשן שזור הוצאה עצמית, שנת 1999<ref></ref>
# 47 מדרגות, הוצאת ירון גולן, שנת 2001<ref></ref>
# משבר מנהיגות, הוצאה עצמית, שנת 2008
# הנסתר והנגלה, הוצאת צמרת, שנת 2016<ref></ref>
# תאים אדומים, הוצאת דובדבן, שנת 2019 - תורגם לאנגלית<ref></ref>

== תעודות ותארים ==
* תעודת מנהל עסקים במכון לפריון העבודה (1984)
* גישור בגומא (1990)
* דוברות ועיתונאות באוניברסיטת חיפה (1991)
* תואר ראשון בהיסטוריה כללית באוניברסיטה הפתוחה (2023)

== הערות שוליים ==

קטגוריה:סופרים ישראלים
קטגוריה:ישראלים שנולדו ב-1944
קלהאן סקוגמן

קלהאן וייד סקוגמן (באנגלית: Calahan Wade Skogman (נולד ב-12 במאי 1993) <ref></ref> הוא שחקן אמריקאי ושחקן כדורסל ופוטבול לשעבר.

== ביוגרפיה ==
סקוגמן נולד בגרין ביי לווייד וסטפני. בילדותו עברה המשפחה לסיימור, ויסקונסין. הוא ממוצא שוודי, אנגלי וגרמני מצד אביו ואיטלקי והונגרי מצד אמו. יש לו אח צעיר, קלייטון. דודו הגדול הוא האמן יליד בודפשט סטיבן קמניפי . <ref></ref>

סקוגמן שיחק כדורסל <ref></ref> וזכה בארבעה תארים בכדורסל ופוטבול בבית הספר התיכון הקהילתי סיימור. היו לו שאיפות להצטרף ל־NBA .<ref name="wxow 1"></ref> בשנתו האחרונה בתיכון, סקוגמן התקבל לאוניברסיטת מינסוטה דולות' . <ref></ref> <ref></ref> הוא למד היסטוריה ושיחק כדורסל ופוטבול. <ref></ref>

לאחר שנה סקוגמן עבר לאוניברסיטת ויסקונסין-לה קרוס. הוא החל את לימודיו בתקשורת והנחיה. הוא שידר ספ בתוכנית הרדיו "CWSports: The Handle" בתחנת הקמפוס RAQ Radio. עם זאת, הוא קיבל את התפקיד הראשי בהפקה של "לב המתכת", ובסופו של דבר החליט להחליף את המגמה שלו ללימודי תיאטרון, וסיים את לימודיו ב-2015. <ref></ref><ref name="wxow 1" />

הוא עבר ללוס אנג'לס והמשיך לקבל החל ללמוד תואר שני באומנויות יפות במשחק מבית הספר לאמנויות דרמטיות באוניברסיטת דרום קליפורניה בשנת 2019. <ref></ref> <ref></ref>

בדצמבר 2019, פורסם שסקוגמן יגלם את מתיאס הלבוואר בסדרת הטלוויזיה של נטפליקס, צל ועצם, עיבוד לסדרת ספרי הפנטזיה מאת לי ברדוגו. <ref></ref> <ref></ref> הוא שיחק בתפקיד חוזר בעונה הראשונה ותפקיד ראשי בעונה השנייה.<ref name="Save Shadow and Bone & Six of Crows"></ref>

== פילמוגרפיה ==
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2017
| GI Jose
| הסוכן מילס
| סרט קצר
|-
| 2018
| חיוך
| רון
| סרט קצר
|-
| 2019
|Blood Puppet! Christmas '94
| ג'ורג'
|
|-
| 2020
|Blood Puppet! Christmas '94
| פרנק
| סרט קצר
|-
| 2021–2023
| צל ועצם
| מתיאס הלוואר
| תפקיד חוזר (עונה 1) תפקיד ראשי (עונה 2)
|-
|TBA
|A Big Bold Beautiful Journey
|}

==קישורים חיצוניים==

== הערות שוליים ==

קטגוריה:אמריקאים ממוצא שוודי
קטגוריה:אמריקאים ממוצא איטלקי
קטגוריה:אמריקאים ממוצא הונגרי
קטגוריה:אמריקאים ממוצא גרמני
קטגוריה:אמריקאים ממוצא אנגלי
קטגוריה:בוגרי אוניברסיטת דרום קליפורניה
קטגוריה:כדורסלנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
מסביב לעולם ב-80 יום (סרט, 2021)

מסביב לעולם ב-80 יום (באנגלית: Around the world in 80 days, בצרפתית: Autour du monde en 80 jours) הוא סרט קולנוע מונפש צרפתי-בלגי לכל המשפחה, מסוגת קומדיה והרפתקאות, אשר מבוסס על רומן בעל אותו שם מאת ז'ול ורן.

הסרט הוקרן לראשונה בצרפת ב-4 באוגוסט 2021 בהפצת StudioCanal. בישראל הסרט הוקרן לראשונה בדיבוב עברי ב-17 באוגוסט 2023.

== תקציר העלילה ==
באמצע אי מבודד בקצה האוקיינוס יש קוף קטן ושמח בשם פספרטו. פספרטו חולם לצאת למסע מסביב לעולם ב־80 יום ולשבור את שיאו של הממציא האהוב עליו: חואן פרוג דה לאון, שעשה מסע מסביב לעולם ב־81 יום. אך הקושי על פספרטו מגיע לאימו, שלא רוצה שהוא יעזוב אותה. שצפרדע צעיר גלשן ותחמן בשם פיליאס פרוג מגיע לאוקיינוס: ושקוע בהתערבות כנגד חיות אחרות מהאי: הכל משתנה. הם מתערבים על 20 אלף פאונד על כך שפספרטו ופיליאס יעשו מסע מסביב לעולם ב־80 יום. פיקס, בלשית האי, מגלה כי ביום שהספינה הענקית מגיעה להביא את פיליאס ופספרטו למסע הגדול, היה שוד. היא חושדת בפיליאס ורודפת אחר פספרטו ופיליאס, עד סוף מסעם. בסוף המסע מתגלים כמה דברים חשובים בסיפור הסרט, כמו כך שפיליאס שנא את חואן פרוג דה לאון בגלל שהיה אביו, שנטש אותו, וכמו שמסתבר שפיקס כל כך שנאה את פיליאס ובכך היא עשתה את השוד עם תחפושת צפרדע, ואז תפסו איתה והיא שטה ברפסודה באוקיינוס. בסוף המסע, פיליאס ופספרטו נכלאים לג'ונגל, שם מוצאים צפרדע (בחורה) בשם אאודה, שם מתחיל בינה ובין פיליאס רומן קצר, אך חוזרת עם השניים האחרים לאי ונשארת שם.

== קישורים חיצוניים ==
* 

קטגוריה:סרטים לפי ספרי ז'ול ורן
קטגוריה:סרטי אנימציה ממוחשבת